**Karierni sejem MojeDelo.com bo povezal Savinjsko dolino**

**Karierni sejem je ena izmed aktivnih oblik iskanja zaposlitve. Gre za edinstveno priložnost, kjer lahko brez predhodnih selekcijskih postopkov opravite zaposlitveni razgovor z delodajalci, ki v tem trenutku zaposlujejo ali pa že sedaj načrtujejo, da bodo zaposlovali v naslednjih mesecih.**

**Vabimo vas na prvi Regionalni karierni sejem MojeDelo.com, ki bo**

**23. 11. 2016 med 10.00 in 18.00 na Celjskem sejmu.**

A karierni sejmi niso samo za tiste, ki trenutno iščejo novo službo. Poleg zaposlitvenih razgovorov dogodki ponujajo tudi informacije o trgu dela, pripravi na iskanje prve zaposlitve in predstavljajo številne možnosti za gradnjo posameznikove karierne poti. Sveže ideje in nasveti uspešnih poslovnežev, ki predavajo na sejmih, nam lahko pomagajo do lastnih uspehov.

**Program na Regionalnem kariernem sejmu MojeDelo.com**

**1. Predstavitve podjetij**

Na spletni strani [www.kariernisejem.com](http://www.kariernisejem.com) odkrijte prisotna podjetja, poiščite vam najbolj primerna, jih preučite in s posodobljenim življenjepisom obiščite njihove stojnice. Svetujemo vam, da spletno stran večkrat obiščete, saj potrjena sodelujoča podjetja sproti dodajamo na spletno stran.

**2. Karierna predavanja in Kul kariere znanih Slovencev**

Za vas imamo pripravljen pester program predavanj. Prisluhnite strokovnjakom, ki o trgu dela vedo številne koristne informacije in uporabite tiste, ki vam bodo pomagala na vaši karierni poti. Vabljeni tudi na moderirane pogovore z znanimi Slovenci o njihovih karierah in priložnostih, ki so jih ob pravem trenutku prepoznali in zgrabili. Celoten program najdete [tukaj](http://kariernisejem.com/karierni-sejem-celje-2016-program/).

**3. Karierno svetovanje**

Sodoben življenjepis - kratek, jedrnat in prodajno usmerjen – je tisto, kar potrebujete, da vas delodajalec povabi na zaposlitveni razgovor. Tudi, če imate že pripravljen, nekoč uspešen življenjepis, je morda ravno sedaj čas za posodobitev. Kako pripraviti uspešno osebno predstavitev, v katero boste zapakirali vaš paket veščin in znanj ter prepričali kadrovika, da ste boljši od vaše konkurence? O tem boste lahko na sejmu povprašali izkušene karierne svetovalce in si odprli vrata do razgovora.

**4. Brezplačna psihometrična testiranja**

V zadnjih letih se veliko govori o psihometričnih testih, ki pri mnogih vzbujajo strah in trepet, a vse to je odveč. Delodajalci se jih poslužujejo v ožjih krogih zaposlitvenih razgovorov, ko želijo spoznati vaše osebnostne lastnosti in se prepričati, da se boste znali prilagoditi trenutnemu timu v podjetju. Kakšni so vaši potenciali, kje ležijo vaše prioritete in kakšne imate načrte za prihodnost? Rešite brezplačno psihometrično testiranje in spoznajte testiranje ter odkrijte vaše močne in šibke kompetence!

**5. Foto kotiček**

Nepogrešljiv element vsakega sodobnega življenjepisa je primerna fotografija, ki doda vaši predstavitvi osebno noto. A mnogi si ne morejo privoščiti profesionalnega fotografiranja, zato je letošnja novost, še kako dobrodošla. Imeli boste možnost za brezplačno profesionalno fotografiranje, kjer bomo ustvarjali poslovne fotografije primerne za uporabo v pol-formalnih dokumentih kot je življenjepis.

**Na sejem pridite pripravljeni**

Kljub nevsakdanjemu načinu iskanja zaposlitve se morate zavedati, da gre tudi tokrat zares. Na sejem pridite poslovno oblečeni, natisnite dovolj kopij življenjepisa in si pripravite 30-sekundni predstavitveni govor, ki vas bo prodal.

Veliko uspeha pri iskanju zaposlitve vam želi ekipa zaposlitvenega portala [MojeDelo.com](http://www.mojedelo.com).

Avtor: Maja Mišić, Maja Radišek, MojeDelo.com